ddrg/super_eurlex huggingface dataset:
Official Journal L 236 , 23/09/2003 P. 0977 - 0977



15. Dearbhú maidir le saorghluaiseacht oibrithe: an Pholainn Cuireann an AE an bhéim ar eilimintí láidre na difreála agus na solúbthachta sna socruithe maidir le saorghluaiseacht oibrithe. Déanfaidh na Ballstáit a ndícheall rochtain mhéadaithe ar mhargadh an tsaothair a dheonú do náisiúnaigh Pholannacha faoin dlí náisiúnta d'fhonn an comhfhogasú don acquis a bhrostú. Dá thoradh sin, ba chóir go dtiocfadh feabhas substaintiúil ar na deiseanna fostaíochta san AE do náisiúnaigh Pholannacha amhail ó aontachas na Polainne. Ina theannta sin, bainfidh Ballstáit AE leas iomlán as an socrú arna bheartú chun gluaiseacht a luaithe is féidir go dtí lánchur i bhfeidhm an acquis maidir le saorghluaiseacht oibrithe. --------------------------------------------------
Official Journal L 236 , 23/09/2003 P. 0820 - 0820



6. BEARTAS IOMPAIR 31985 R 3821: Rialachán (CEE) Uimh. 3821/85 ón gComhairle an 20 Nollaig 1985 maidir le trealamh taifeadta in iompar de bhóthar (IO L 370, 31.12.1985, lch. 8), mar atá arna leasú go deireanach le: - 32002 L 1360: Rialachán (CE) 1360/2002 ón gCoimisiún an 13.6.2002 (IO L 207, 5.8.2002, lch. 1). De mhaolú ar Airteagal 3(1) de Rialachán (CEE) Uimh. 3821/85, ní bheidh feidhm maidir leis an gCipir go dtí an 31 Nollaig 2005 ag an gceanglas trealamh taifeadta a shuiteáil agus a úsáid i bhfeithiclí arna gclárú d'iompar paisinéirí nó earraí de bhóthar i ndáil le feithiclí arna gclárú roimh an 31 Nollaig 2002 a ghabhann go heisiach d'oibríochtaí iompair intíre. Déanfaidh tiománaithe d'fheithiclí den sórt sin a n-uaireanta tiomána agus a dtréimhsí sosa a thaifeadadh trí leas a bhaint as logleabhar pearsanta. --------------------------------------------------
Official Journal L 236 , 23/09/2003 P. 0252 - 0253



B. SAORGHLUAISEACHT OIBRITHE 31968 L 0360: Treoir 68/360/CEE ón gComhairle an 15 Deireadh Fómhair 1968 maidir le srianta a dhíothú ar ghluaiseacht agus cónaí sa Chomhphobal d'oibrithe ó na Ballstáit agus dá dteaghlaigh (IO L 257, 19.10.1968, lch. 13), mar at'arna leasú le: - 11972 B: An Ionstraim i dtaobh coinníollacha aontachais agus oiriúnuithe na gConarthaí — Aontachas Ríocht na Danmhairge, na hÉireann agus na Ríochta Aontaithe (IO L 73, 27.3.1972, lch. 14), - 11979 H: An Ionstraim i dtaobh coinníollacha aontachais agus oiriúnuithe na gConarthaí — Aontachas na Poblachta Heilléanaí (IO L 291, 19.11.1979, lch. 17), - 11985 I: An Ionstraim i dtaobh coinníollacha aontachais agus oiriúnuithe na gConarthaí — Aontachas Ríocht na Spáinne agus Phoblacht na Portaingéile (IO L 302, 15.11.1985, lch. 23), - 11994 N: An Ionstraim i dtaobh coinníollacha aontachais agus oiriúnuithe na gConarthaí — Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21). Cuirtear an méid seo a leanas in ionad Fhonóta 1 a bhaineann leis an Iarscríbhinn: "Belgian, Czech, Danish, German, Estonian, Greek, Spanish, French, Irish, Italian, Cypriot, Latvian, Lithuanian, Luxembourg, Hungarian, Maltese, Netherlands, Austrian, Polish, Portuguese, Slovenian, Slovakian, Finnish, Swedish, British according to the country issuing the permit." . --------------------------------------------------
Official Journal L 236 , 23/09/2003 P. 0797 - 0797



1. SAORGHLUAISEACHT CHAIPITIL An Conradh ag bunú an Chomhphobail Eorpaigh: Cuid a Trí, Teideal III Airteagal 58(1)(a) Ní bheidh feidhm ag ceart na mBallstát na forálacha ábhartha dá ndlí cánach a chur i bhfeidhm dá dtagraítear dóibh in Airteagal 58(1)(a) de Chonradh CE ach amháin i ndáil leis na forálacha ábhartha a bhí ann ag deireadh 1993. I gcás na hEastóine, is é an 31 Nollaig 1999 an dáta sin. Ar a shon sin, ní bheidh feidhm ag an méid sin ach amháin maidir le gluaiseachtaí caipitil idir Ballstáit agus íocaíochtaí arna ndéanamh idir Ballstáit. --------------------------------------------------
Official Journal L 236 , 23/09/2003 P. 0890 - 0891



A. CÁILÍOCHT AN AEIR 1. 31994 L 0063: Treoir 94/63/CE ó Pharlaimint na hEorpa agus ón gComhairle an 20 Nollaig 1994 maidir le rialú astaíochtaí de chomhdhúile soghalaithe orgánacha (CSO) a thig ó stóráil peitril agus óna dáileadh ó theirminéil go stáisiúin seirbhíse (IO L 365, 31.12.1994, lch. 24). De mhaolú ar Airteagail 3, 4, 5, 6 agus Iarscríbhinní I go III de Threoir 97/63/CE, ní bheidh feidhm sa Pholainn go dtí an 31 Nollaig 2005 ag na ceanglais do fhearais stórála atá ann ag teirminéil, do luchtú agus díluchtú coimeádán soghluaiste atá ann ag teirminéil, do choimeádáin shoghluaiste atá ann ag teirminéil agus do luchtú i bhfearais stórála atá ann ag stáisiúin seirbhíse. Ag teirminéil ar mó a dtríchur ná 150000 tonna in aghaidh na bliana, beidh feidhm amhail ón 1 Eanáir 2005 ag na ceanglais do luchtú agus díluchtú coimeádán soghluaiste atá ann. 2. 31999 L 0032: Treoir 1999/32/CE ón gComhairle an 26 Aibreán 1999 a bhaineann le laghdú ar an gcion sulfair de leachtbhreoslaí áirithe agus ag leasú Threoir 93/12/CEE (IO L 121, 11.5.1999, lch. 13). De mhaolú ar Airteagal 3(1) de Threoir 1999/32/CE, ní bheidh feidhm sa Pholainn go dtí an 31 Nollaig 2006 ag na ceanglais don chion sulfair de thromolaí breosla. Amhail ón 1 Eanáir 2005, ní úsáidfear laistigh de chríoch na Polainne aon tromola breosla ina bhfuil cion sulfair thar 1,00 % de réir maise arna tháirgeadh ag scaglann Glimar. --------------------------------------------------
Official Journal L 236 , 23/09/2003 P. 0976 - 0976



12. Dearbhú maidir le hidirthuras daoine de thalamh idir réigiún Kaliningrad agus codanna eile de Chónaidhm na Rúise Cuideoidh an Comhphobal leis an Liotuáin chun na coinníollacha don rannpháirteachas iomlán in acquis Schengen a chomhall a luaithe is féidir chun a áirithiú go n-áireofar an Liotuáin ar an gcéad ghrúpa de na Ballstáit nua a bheidh rannpháirteach go hiomlán in acquis Schengen. Braithfidh an rannpháirteachas iomlán ar mheasúnú oibiachtúil á rá go bhfuil na coinníollacha uile is gá comhallta de réir acquis Schengen. --------------------------------------------------
12003TN10/APP/B





Official Journal C 227 E , 23/09/2003 P. 0449 - 0449

Official Journal L 236 , 23/09/2003 P. 0858 - 0858
Official Journal L 236 , 23/09/2003 P. 0910 - 0910



II. REACHTAÍOCHT FITEASLÁINTÍOCHTA 32002 L 0053: Treoir 2002/53/CEE ón gComhairle an 13 Meitheamh 2002 maidir leis an gcatalóg choiteann de chineálacha de speicis phlandaí talmhaíochta (IO L 193, 20.7.2002, lch. 1); 32002 L 0055: Treoir 2002/55/CEE ón gComhairle an 13 Meitheamh 2002 maidir le síolta glasraí a mhargú (IO L 193, 20.7.2002, lch. 33). Féadfaidh an tSlóivéin a chur ar athló ar feadh tréimhse cúig bliana tar éis dháta an aontachais cur i bhfeidhm Threoracha 2002/53/CE agus 2002/55/CE maidir le margú síolta ar a críoch de chineálacha atá liostaithe ina cuid catalóg náisiúnta faoi seach de chineálacha de speicis phlandaí talmhaíochta agus cineálacha de speicis phlandaí glasraí nár glacadh go hoifigiúil leo i gcomhréir le forálacha na dTreoracha sin. Le linn na tréimhse sin ní dhéanfar síolta den sórt sin a mhargú ar chríoch Bhallstát eile. --------------------------------------------------
Official Journal L 236 , 23/09/2003 P. 0840 - 0841



6. IASCACH 31992 R 3760: Rialachán (CEE) Uimh. 3760/92 ón gComhairle an 20 Nollaig 1992 ag bunú córas Comhphobail le haghaidh iascaigh agus dobharshaothraithe (IO L 389, 31.12.1992, lch. 1), mar atá arna leasú go deireanach le: - 31998 R 1181: Rialachán (CE) Uimh. 1181/98 ón gComhairle an 4.6.1998 (IO L 164, 9.6.1998, lch. 1). Beidh feidhm ag Rialachán Uimh. 3760/92 maidir leis an Liotuáin faoi réir na bhforálacha sonracha seo a leanas: Déanfar an scair d'áraigh iascaireachta an Chomhphobail atá le cionroinnt ar an Liotuáin, i gcás stoc atá faoi rialú ag teorainn ghabhála, a bhunú de réir speicis agus creasa mar a leanas: Speiceas | Limistéar CITM nó CIIMB | Scaireanna na Liotuáine (%) | Scadán | III b, c, d [3], amach ó Aonad Bainistíochta 3 de CIIMB | 2,271 | Sprot | III b, c, d [3] | 5,004 | Bradán | III b, c, d [3], amach ó Fhoroinn 32 de CIIMB | 1,549 | Trosc | III b, c, d [3] | 4,684 | Bainfear leas as na scaireanna sin don chéad chionroinnt árach iascaireachta an Liotuáin i gcomhréir leis an nós imeachta dá bhforáiltear in Airteagal 8(4) de Rialachán (CEE) Uimh. 3760/92. Ina theannta sin, déanfar scair na Liotuáine d'áraigh iascaireachta an Chomhphobail i Limistéar Rialúcháin NAFO a chinneadh tríd an gComhairle ag gníomhú di trí thromlach cáilithe ar thogra ón gCoimisiún, ar bhonn na cothromaíochta i bhfeidhm i NAFO le linn na tréimhse díreach roimh dháta an aontachais. [3] Uiscí an Chomhphobail. --------------------------------------------------
Official Journal L 236 , 23/09/2003 P. 0041 - 0041



Airteagal 29 Ar an gcéad lá oibre de gach mí, íocfaidh an Comhphobal le Poblacht na Seice, leis an gCipir, le Málta agus leis an tSlóivéin, mar mhír chaiteachais faoi bhuiséad ginearálta na gComhphobal Eorpach, an t-ochtú cuid i 2004, amhail ar dháta an aontachais, agus an dóú cuid déag i 2005 agus 2006 de na méideanna seo a leanas de chúiteamh buiséadach sealadach: (EUR milliún, praghsanna 1999) | | 2004 | 2005 | 2006 | Poblacht na Seice | 125,4 | 178,0 | 85,1 | An Chipir | 68,9 | 119,2 | 112,3 | Málta | 37,8 | 65,6 | 62,9 | An tSlóivéin | 29,5 | 66,4 | 35,5 | --------------------------------------------------
Official Journal L 236 , 23/09/2003 P. 0819 - 0819



1. SAORGHLUAISEACHT EARRAÍ 32001 L 0083: Treoir 2001/83/CE ó Pharlaimint na hEorpa agus ón gComhairle an 6 Samhain 2001 maidir leis an gcód Comhphobail a bhaineann le táirgí míochaine d'úsáid an duine (IO L 311, 28.11.2001, lch. 67). Údaruithe mhargaíochta do na táirgí cógaisíochta atá ar an liosta (san Fhoscríbhinn a ghabhann leis an Iarscríbhinn seo mar atá arna sholáthar ag an gCipir in aon teanga amháin) arna n-eisiúint faoi dhlí na Cipire roimh dháta an aontachais, fanfaidh siad, de mhaolú ar na ceanglais cháilíochta, sábháilteachta agus éifeachtúlachta atá leagtha síos i dTreoir 2001/83/CE, bailí go dtí go ndéanfar iad a athnuachan i gcomhlíonadh an acquis agus i gcomhréir leis an amchlár atá leagtha amach sa liosta thuasluaite, nó go dtí an 31 Nollaig 2005, cibé acu is túisce. D'ainneoin fhorálacha Theideal III, Caibidil 4, den Treoir, ní thairbheoidh údaruithe mhargaíochta arna bhfolú ag an maolú seo d'aitheantas frithpháirteach sna Ballstáit. --------------------------------------------------
Official Journal L 236 , 23/09/2003 P. 0975 - 0975



6. Dearbhú maidir le saorghluaiseacht oibrithe: Poblacht na Seice Cuireann an AE an bhéim ar eilimintí láidre na difreála agus na solúbthachta sna socruithe maidir le saorghluaiseacht oibrithe. Déanfaidh na Ballstáit a ndícheall rochtain mhéadaithe ar mhargadh an tsaothair a dheonú do náisiúnaigh Sheiceacha faoin dlí náisiúnta d'fhonn an comhfhogasú don acquis a bhrostú. Dá thoradh sin, ba chóir go dtiocfadh feabhas substaintiúil ar na deiseanna fostaíochta san AE do náisiúnaigh Sheiceacha amhail ó aontachas Phoblacht na Seice. Ina theannta sin, bainfidh Ballstáit AE leas iomlán as an socrú arna bheartú chun gluaiseacht a luaithe is féidir go dtí lánchur i bhfeidhm an acquis maidir le saorghluaiseacht oibrithe. --------------------------------------------------
Official Journal L 236 , 23/09/2003 P. 0046 - 0046



Airteagal 40 Chun nach gcuirfear treampán ar oibriú cuí an mhargaidh inmheánaigh, ní thiocfaidh rialuithe teorann idir Ballstáit as forghníomhú rialacha náisiúnta na mBallstát nua le linn na n-idirthréimhsí dá dtagraítear in Iarscríbhinní V go XIV. --------------------------------------------------
Official Journal L 236 , 23/09/2003 P. 0048 - 0048



Airteagal 59 Na forálacha reachtaíochta, rialúcháin agus riaracháin atá ceaptha chun cosaint a áirithiú, ar chríoch na mBallstát nua, do shláinte na n-oibrithe agus an ghnáthphobail in aghaidh na gcontúirtí a thig ó radaíochtaí ianúcháin, cuirfidh na Stáit sin i bhfios don Choimisiún iad, i gcomhréir le hAirteagal 33 de Chonradh CEFA, laistigh de thrí mhí ón aontachas. --------------------------------------------------
Official Journal L 236 , 23/09/2003 P. 0817 - 0817



8. FUINNEAMH 1. 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.98 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CE, ní bheidh feidhm sa Eastóin ag an íosleibhéal stoc de tháirgí peitriliam go dtí an 31 Nollaig 2009. Áiritheoidh an Eastóin go gcomhfhreagraíonn a híosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 10 lá faoi cheann dháta an aontachais, - 20 lá faoi cheann an 31 Nollaig 2004, - 35 lá faoi cheann an 31 Nollaig 2005, - 45 lá faoi cheann an 31 Nollaig 2006, - 50 lá faoi cheann an 31 Nollaig 2007, - 65 lá faoi cheann an 31 Nollaig 2008, - 90 lá faoi cheann an 31 Nollaig 2009. 2. 31996 L 0092: Treoir 96/92/CE ó Pharlaimint na hEorpa agus ón gComhairle an 19 Nollaig 1996 maidir le comhrialacha don mhargadh inmheánach sa leictreachas (IO L 27, 30.1.1997, lch. 20). Ní bheidh feidhm san Eastóin ag Airteagal 19(2) de Threoir 96/92/CE go dtí an 31 Noillaig 2008. --------------------------------------------------
Official Journal 310 , 16/12/2004 P. 0056 - 0057



Airteagal III-124 1. Gan dochar d'fhorálacha eile an Bhunreachta agus laistigh de theorainneacha na gcumhachtaí atá tugtha leis don Aontas, féadfar na bearta is gá a bhunú le dlí Eorpach nó le dlí réime Eorpach ón gComhairle chun idirdhealú a chomhrac atá bunaithe ar ghnéas, tionscnamh ciníoch nó eitneach, reiligiún nó creideamh, míchumas, aois nó treoshuíomh gnéasach. Gníomhóidh an Chomhairle d'aon toil tar éis toiliú a fháil ó Pharlaimint na hEorpa. 2. De mhaolú ar mhír 1, féadfar bunphrionsabail a bhunú le dlíthe Eorpacha nó le dlíthe réime Eorpacha faoi chomhair beart dreasachta Aontais agus na bearta sin a shainiú chun tacú le gníomhaíocht arna déanamh ag na Ballstáit d'fhonn rannchuidiú le gnóthú na gcuspóirí dá dtagraítear i mír 1, amach ó aon chomhchuibhiú ar dhlíthe agus ar rialacháin na mBallstát. --------------------------------------------------
Official Journal 310 , 16/12/2004 P. 0050 - 0050



Airteagal II-99 An ceart chun vótáil agus chun seasamh mar iarrthóir i dtoghcháin do Pharlaimint na hEorpa 1. Tá ag gach saoránach den Aontas an ceart chun vótáil agus chun seasamh mar iarrthóir i dtoghcháin do Pharlaimint na hEorpa sa Bhallstát ina gcónaíonn sé nó sí, faoi na coinníollacha céanna le náisiúnaigh an Stáit sin. 2. Toghfar comhaltaí do Pharlaimint na hEorpa trí vótáil chomhchoiteann dhíreach, trí shaorbhallóid rúnda. --------------------------------------------------
Official Journal 310 , 16/12/2004 P. 0172 - 0172



Airteagal III-397 Rachaidh Parlaimint na hEorpa, an Chomhairle agus an Coimisiún i gcomhairle le chéile agus déanfaidh siad socruithe de thoil a chéile don chomhar eatarthu. Chuige sin, féadfaidh siad, agus an Bunreacht á chomlíonadh acu, comhaontuithe idirinstitiúideacha a thabhairt i gcrích a fhéadfaidh a bheith ceangailteach. --------------------------------------------------
Airteagal III-365

1. Déanfaidh Cúirt Bhreithiúnais an Aontais Eorpaigh athbhreithniú ar dhlíthiúlacht dlíthe Eorpacha agus dlíthe réime Eorpacha, ghníomhartha na Comhairle, an Choimisiúin agus an Bhainc Cheannais Eorpaigh, seachas moltaí nó tuairimí, agus na ngníomhartha sin de Pharlaimint na hEorpa agus den Chomhairle Eorpach atá ceaptha chun éifeacht dhlíthiúil a bheith acu i leith tríú páirtithe. Déanfaidh sé freisin athbhreithniú ar dhlíthiúlacht na ngníomhartha sin de chomhlachtaí, d'oifigí nó de ghníomhaireachtaí de chuid an Aontais atá ceaptha chun éifeacht dhlíthiúil a bheith acu i leith tríú páirtithe.

2. Chun críocha mhír 1, beidh dlínse ag Cúirt Bhreithiúnais an Aontais Eorpaigh i gcaingne arna dtionscnamh ag Ballstát, ag Parlaimint na hEorpa, ag an gComhairle nó ag an gCoimisiún mar gheall ar easpa inniúlachta, ar shárú ceanglais fhíor-riachtanaigh nós imeachta, ar shárú an Bhunreachta nó rialach dlí a bhaineann lena chur i bhfeidhm nó ar mhí-úsáid cumhachtaí.

3. Beidh dlínse ag Cúirt Bhreithiúnais an Aontais Eorpaigh faoi na coinníollacha atá leagtha síos i míreanna 1 agus 2 i gcaingne arna dtionscnamh ag an gCúirt Iniúchóirí, ag an mBanc Ceannais Eorpach agus ag Coiste na Réigiún d'fhonn a sainchumais a choimirciú.

4. Féadfaidh aon duine nádúrtha nó dlítheanach, faoi na coinníollacha atá leagtha síos i míreanna 1 agus 2, imeachtaí a thionscnamh in aghaidh gníomh a díríodh chuig an duine sin nó gníomh is dá chúram nó dá cúram go díreach agus go leithleach, agus in aghaidh gníomh rialúcháin is dá chúram nó dá cúram go díreach agus nach bhfuil bearta cur chun feidhme ag gabháil leis.

5. Féadfaidh gníomhartha lena gcuirfear comhlachtaí, oifigí agus gníomhaireachtaí de chuid an Aontais ar bun coinníollacha agus socruithe sonracha a leagan síos maidir le caingne arna dtionscnamh ag daoine nádúrtha nó dlítheanacha in aghaidh gníomhartha de chuid na gcomhlachtaí, na n-oifigí nó na ngníomhaireachtaí sin atá ceaptha chun éifeacht dhlíthiúil a bheith acu ina leith.

6. Déanfar na himeachtaí dá bhforáiltear san Airteagal seo a thionscnamh laistigh de dhá mhí ón uair a foilsíodh an beart, nó a cuireadh in iúl don ghearánaí é nó, murar cuireadh, ón lá a fuair an gearánaí fios air, de réir mar a bheidh.

--------------------------------------------------
Official Journal 310 , 16/12/2004 P. 0183 - 0183



Airteagal III-424 Ag féachaint do staid eacnamaíoch agus sóisialta struchtúrach Ghuadalúip, Ghuáin na Fraince, Martinique, La Réunion, na nAsór, Mhaidéara agus na nOileán Canárach, staid is measa fós mar gheall ar a n-iargúltacht, a n-oileánachas, a mbeagmhéid, a dtopagrafaíocht agus a n-aeráid achrannach, agus a spleáchas eacnamaíoch ar bheagán táirgí, a ndéanann a mbuaine agus comhcheangal díobh mórdhochar dá bhforbairt, glacfaidh an Chomhairle, ar thogra ón gCoimisiún, dlíthe Eorpacha, dlíthe réime Eorpacha, rialacháin Eorpacha agus cinntí Eorpacha a mbeidh d'aidhm acu, ach go háirithe, na coinníollacha a leagan síos chun an Bunreacht, lena n-áirítear comhbheartais, a chur i bhfeidhm ar na réigiúin sin. Gníomhóidh sí tar éis dul i gcomhairle le Parlaimint na hEorpa. Bainfidh na bearta dá dtagraítear sa chéad fhomhír go háirithe le réimsí amhail beartais chustaim agus trádála, beartas fioscach, saorlimistéir, beartais talmhaíochta agus iascaigh, coinníollacha maidir le soláthar amhábhar agus earraí tomhaltais sár-riachtanacha, státchabhracha agus coinníollacha rochtana ar chistí struchtúracha agus ar chláir chothrománacha Aontais. Glacfaidh an Chomhairle na gníomhartha dá dtagraítear sa chéad mhír ag cur ghnéithe agus shrianta speisialta na réigiún is forimeallaí san áireamh ach gan baint d'iomláine ná de chomhchuibheas dhlíchóras an Aontais, lena n-áirítear an margadh inmheánach agus na comhbheartais. --------------------------------------------------
Official Journal 310 , 16/12/2004 P. 0109 - 0110



Airteagal III-248 1. Beidh sé de chuspóir ag an Aontas a chuid fothaí eolaíocha agus teicneolaíocha a neartú trí limistéar Eorpach taighde a ghnóthú ina mbeidh taighdeoirí, fios eolaíoch agus teicneolaíocht ag gluaiseacht faoi shaoirse, agus trí bhreis iomaíochais a spreagadh, lena n-áirítear an t-iomaíochas i gcúrsaí tionsclaíochta, agus gach gníomhaíocht taighde a chur chun chinn a mheasfar is gá de bhua chaibidlí eile an Bhunreachta. 2. Chun na gcríoch dá dtagraítear i mír 1, cothóidh an tAontas gnóthais ar fud an Aontais, lena n-áirítear gnóthais bheaga agus meánmhéide, lárionaid taighde agus ollscoileanna, ina n-iarrachtaí maidir le taighde agus forbairt theicneolaíoch d'ardchaighdeán. Tacóidh sé lena n-iarrachtaí comhoibriú le chéile, go háirithe d'fhonn a chumasú do lucht taighde comhoibriú faoi shaoirse trasna teorainneacha agus do ghnóthais leas iomlán a bhaint as acmhainneacht an mhargaidh inmheánaigh, go háirithe trí bhíthin conarthaí náisiúnta poiblí a oscailt, comhchaighdeáin a shainiú agus constaicí dlíthiúla agus fioscacha ar chomhar den sórt sin a dhíchur. 3. Déanfar gach gníomhaíocht Aontais i réimse an taighde agus na forbartha teicneolaíche, lena n-áirítear tionscadail taisealbhaidh, a chinneadh agus a chur chun feidhme i gcomhréir leis an Roinn seo. --------------------------------------------------
Official Journal 310 , 16/12/2004 P. 0034 - 0034



Airteagal I-46 Prionsabal an daonlathais ionadaíoch 1. Beidh oibriú an Aontais fothaithe ar an daonlathas ionadaíoch. 2. Tá na saoránaigh ionadaithe go díreach ar leibhéal an Aontais i bParlaimint na hEorpa. Tá na Ballstáit ionadaithe sa Chomhairle Eorpach ag a gCeannairí Stáit nó Rialtais agus sa Chomhairle ag a rialtais, atá freagrach iad féin go daonlathach, sin os comhair na bParlaimintí náisiúnta nó os comhair a gcuid saoránach. 3. Beidh an ceart ag gach saoránach a bheith rannpháirteach i saol daonlathach an Aontais. Glacfar cinntí chomh hoscailte agus is féidir agus ar leibhéal chomh gar agus is féidir don saoránach. 4. Rannchuidíonn páirtithe polaitiúla ar leibhéal Eorpach le feasacht pholaitiúil Eorpach a fhoirmiú agus le thoil shaoránaigh an Aontais a chur in iúl. --------------------------------------------------
Airteagal III-251

1. Bunófar le dlíthe Eorpacha clár réime ilbhliantúil ina leagfar amach na gníomhaíochtaí uile arna maoiniú ag an Aontas. Glacfar iad tar éis dul i gcomhairle leis an gCoiste Eacnamaíoch agus Sóisialta.

Déanfaidh an clár réime:

(a) na cuspóirí eolaíocha agus teicneolaíocha atá le gnóthú sna gníomhaíochtaí dá bhforáiltear in Airteagal III-249 agus na tosaíochtaí a bheidh ag gabháil leo a shocrú;

(b) imlínte do na gníomhaíochtaí sin a chur i bhfios;

(c) an t-uasmhéid foriomlán agus na rialacha mionsonraithe a shocrú do rannpháirtíocht airgeadais an Aontais sa chlár réime maille leis an gcion faoi seach i ngach gníomhaíocht arna beartú.

2. Déanfar an clár réime ilbhliantúil a oiriúnú nó a fhorlíonadh de réir mar a athraíonn an staid.

3. Bunófar cláir shonracha le dlí Eorpach ón gComhairle chun an clár réime ilbhliantúil a chur chun feidhme laistigh de gach gníomhaíocht. Déanfaidh gach clár sonrach rialacha mionsonraithe a chur chun feidhme a shainiú, a ré a shocrú agus an maoiniú a mheastar is gá a fhoráil. Ní fhéadfaidh suim na méideanna a mheastar is gá arna socrú sna cláir shonracha a bheith níos mó ná an t-uasmhéid foriomlán arna shocrú don chlár réime agus do gach gníomhaíocht. Glacfar an dlí sin tar éis dul i gcomhairle le Parlaimint na hEorpa agus leis an gCoiste Eacnamaíoch agus Sóisialta.

4. Mar chomhlánú ar na gníomhaíochtaí a bheartófar leis an gclár réime ilbhliantúil, bunófar le dlíthe Eorpacha na bearta is gá chun an limistéar Eorpach taighde a chur chun feidhme. Glacfar na dlíthe sin tar éis dul i gcomhairle leis an gCoiste Eacnamaíoch agus Sóisialta.

--------------------------------------------------
Official Journal 310 , 16/12/2004 P. 0164 - 0164



Airteagal III-381 Beidh Reacht Chúirt Bhreithiúnais an Aontais Eorpaigh leagtha síos i bPrótacal. Féadfar forálacha an Reachta a leasú le dlí Eorpach, cé is moite de Theideal I agus d'Airteagal 64 de. Glacfar an dlí sin arna iarraidh sin don Chúirt Bhreithiúnais agus tar éis dul i gcomhairle leis an gCoimisiún, nó ar thogra ón gCoimisiún agus tar éis dul i gcomhairle leis an gCúirt Bhreithiúnais. --------------------------------------------------
Official Journal 310 , 16/12/2004 P. 0474 - 0474



49. Dearbhú ó Ríocht na Beilge maidir leis na Parlaimintí náisiúnta Is mian leis an mBeilg a chur i bhfios, i gcomhréir lena dlí bhunreachtúil, go ndéanann Teach Ionadaithe agus Seanad na Parlaiminte Cónaidhme mar aon le tionóil pharlaiminteacha na bPobal agus na Réigiún, i bhfianaise na n-inniúlachtaí arna bhfeidhmiú ag an Aontas, gníomhú mar chomhpháirteanna den chóras parlaiminteach náisiúnta nó mar sheomraí den Pharlaimint náisiúnta. --------------------------------------------------